בורדר קולי

בורדר קולי הוא אחד מגזעי כלב הבית מבעל אופי מלא מרץ ואנרגטי. הוא טופח לצורך שימוש בו כסיוע לרעיית צאן.

אינסטינקט הרעייה החזק של הקולי פותח במקור באזורי הגבול בסקוטלנד (ומכאן גם שמו, שפירושו "קולי הגבול"). מגדליו טיפחו את נכונותו לקבל אילוף ואת תבונתו, ולא את הופעתו החיצונית. הבורדר קולי מופיע, בדרך כלל, במבחני עבודה ולא בזירת התצוגה. במשך שנים היה הגזע כפוף לתקנים של יכולת עבודה שקבע המועדון הבינלאומי לכלבי רועים, ורק ב-1976 הוכר רשמית על ידי התאחדות הכלבנים של בריטניה.

שימושים
 הבורדר קולי משמש להרחקת ציפורים ממסלולי המראה בשדות תעופה.
בישראל משמש לרעיית עדרי צאן ובקר.

אינטליגנציה 
נבחר בסקר שנערך באנגליה ב-1998 כגזע בעל אינטליגנציית העבודה הגבוהה בין כל גזעי הכלבים.
בספרו של הפרופסור  לפסיכולוגיה סטאנלי קורן "האינטליגנציה של הכלבים", המדרג אינטליגנציית כלבים לפי ביצועיהם בשני משתנים ("הבנה של פקודות חדשות" ו"ציות לפקודה הראשונה"), דורג הבורדר קולי ראשון בקבוצה "הכלבים החכמים ביותר" מתוך 80 גזעים שנבדקו. האינטליגנציה מתבטאת בתחומים רבים, הכלב מגיב טוב מאוד לאילוף נכון כלומר הוא יבין פקודה אחרי מספר מועט של חזרות, וכמו כן הוא יכול לזכור מספר רב מאוד של מילים.. על פי מחקר שפורסם ב-Scientific Reports בורדר קולי הוא גזע הכלבים החכם בעולם לאחר הרועה הבלגי.

קישורים חיצוניים

 בורדר קולי,dogsworld

הערות שוליים 

הקבוצה הראשונה של הפדרציה הבין-לאומית לכלבנות
הקבוצה החמישית של מועצת הכלבנות האוסטרלית הלאומית
הקבוצה השביעית של מועדון הכלבים הקנדי
כלבי רועים